IEEE.org | IEEE Xplore Digital Library | IEEE Communications Society | IEEE Spectrum Online | More IEEE Sites IEEE ICC 2013 Keynote Speakers
INVITED SPEAKERS >> TECHNICAL SYMPOSIA >> INDUSTRY & BUSINESS PANELS >> Goudvelder in nuwe program op kassie te sien | Netwerk24
Goudvelder in nuwe program op kassie te sien
18 April 2019 06:01
Lara Badenhorst, ’n bekende gesig in die Goudveld en ’n inwoner van Hennenman, is een van die 48 finaliste in die program Maak my Famous van Emo Adams op Kyk­NET, kanaal 144.
Die program begin vanaand (18/04) om 20:00 op KykNET, en om 21:00 op KykNET en Kie.
Lara is uit sowat 6 000 inskrywings, wat in die program te sien sal wees, as finalis gekies.
In Desember 2018 het haar pa, Richard, besluit om ’n video van Lara waar sy “Quando me’n Vo’ ” tydens haar skool se musiekproduksie sing vir die kompetisie in te skryf.
In Maart 2018 het sy ’n oproep van Emo gekry waarin sy ingelig is dat sy een van die finaliste is wat in die Roxy Revue Bar in die Grand West-casinokompleks by Kaapstad gaan optree en deel gaan wees van die Maak my Famous-program.
Lara, nou in gr. 11, is sedert 2018 ’n leerling aan Potchefstroom-Gimnasium. Sy is verbonde aan die Noordwes-Universiteit- (NWU) konservatorium, waar sy haar sang­opleiding onder leiding van Antoinette Olivier ontvang.
Lara was in 2018 die wenner van die Konservatoriumbeurs vir die beste konservatorium-student en het op die NWU-beurs­wennerskonsert die lied “I could have Danced all Night” gesing.
Sy het ook in 2018 op 16-jarige ouderdom saam met die NWU-koor opgetree ten tyde van sy Musical Nostalgia-konsert en selfs ook ’n solo gesing.
Lara kan gevolg word op:
Twitter @LaraBadenhorst2; en
Kykers kan die program volg op Instagram (@maakmyfamoussa), Twitter (@MaakMyFamous) en Facebook (@MaakMyFamousSA).